Publication: Magyar Közlöny
Issue: MK-2011-73 (Year: 2011, Number: 73)
Era: contemporary
Section: Magyarországon lásd még a 61/1999.(XII.1.)EüM rendelet 3. számú mellékletét.
Paragraph Index: 2363

c) az időszakos vizsgálat végrehajtásának évét (két számjeggyel), és ferde vonallal elválasztva a hónapot (két számjeggyel) (pl. 15/12). Az év jelölésére négy számjegy is használható (pl. 2015/12). Ezeket a jelöléseket a megadott sorrendben egymás után kell feltüntetni. 6.2.2.10 A megfelelőség-értékelésre és az időszakos vizsgálatra vonatkozó egyenértékű eljárás A következő eljárások alkalmazása esetén a 6.2.2.5 és a 6.2.2.6 bekezdés követelményei az UN nyomástartó tartályokra teljesítettnek tekinthetők: Eljárás Illetékes szervezet Típusjóváhagyás (1.8.7.2) Xa A gyártás felügyelete (1.8.7.3) Xa vagy IS Üzembe helyezés előtti vizsgálat (1.8.7.4) Xa vagy IS Időszakos vizsgálat (1.8.7.5) Xa vagy Xb vagy IS Xa illetékes hatóságot, ill. megbízottját vagy az 1.8.6.2, az 1.8.6.4, az 1.8.6.5 és az 1.8.6.8 bekezdésnek megfelelő és az EN ISO/IEC 17020:2004 szabvány szerint akkreditált, A típusú vizsgáló szervezetet jelent. Xb az 1.8.6.2, az 1.8.6.4, az 1.8.6.5 és az 1.8.6.8 bekezdésnek megfelelő és az EN ISO/IEC 17020:2004 szabvány szerint akkreditált, B típusú vizsgáló szervezetet jelent. IS a kérelmezőnek az 1.8.6.2, az 1.8.6.4, az 1.8.6.5 és az 1.8.6.8 bekezdésnek megfelelő és az EN ISO/IEC 17020:2004 szabvány szerint akkreditált, A típusú vizsgáló szervezet által felügyelt üzemi vizsgálóhelyét jelenti. Az üzemi vizsgálóhelynek függetlennek kell lennie a tervezési, gyártási, javítási és karbantartási tevékenységektől. 6.2.3 A nem-UN nyomástartó tartályokra vonatkozó általános követelmények 6.2.3.1 Tervezés és gyártás 6.2.3.1.1 Ha egy nyomástartó tartályt, ill. zárószerkezetét nem a 6.2.2 szakasz követelményei szerint terveznek, gyártanak, vizsgálnak és hagynak jóvá, akkor a 6.2.1 szakasz általános követelményei (e szakasz követelményei szerint módosítva vagy kiegészítve) és a 6.2.4, ill. 6.2.5 szakasz követelményei szerint kell tervezni, gyártani,vizsgálni és jóváhagyni. 6.2.3.1.2 Hacsak lehetséges, a falvastagságot számítással kell meghatározni, szükség esetén kísérleti szilárdsági vizsgálattal összekapcsolva. Egyéb esetben a falvastagság kísérleti úton is meghatározható. A külső falnál és a teherviselő részeknél alkalmas szilárdsági számításokat kell végezni a nyomástartó tartályok biztonságának eléréséhez. A nyomás elviseléséhez szükséges legkisebb falvastagságot számítással kell meghatározni, különösen figyelembe véve: – a tervezési nyomást, ami nem lehet a próbanyomásnál kisebb; – a tervezési hőmérsékletet, elfogadható biztonsági tényező figyelembevételével; – a legnagyobb feszültséget és szükség esetén a feszültség halmozódásokat; – az anyag tulajdonságaival összefüggő egyéb tényezőket. 6.2.3.1.3 Hegesztett nyomástartó tartályokhoz csak olyan hibátlanul hegeszthető anyagok használhatók fel, amelyek ütőszilárdsága –20 °C környezeti hőmérsékleten szavatolható. 6.2.3.1.4 Zárt mélyhűtő tartályoknál a 6.2.1.1.8.1 pont szerint megállapítandó ütőszilárdságot a 6.8.5.3 bekezdés szerint kell vizsgálni. 6.2.3.2 (fenntartva) 6.2.3.3 Üzemi szerelvények 6.2.3.3.1 Az üzemi szerelvényeknek a 6.2.1.3 bekezdés előírásainak kell megfelelniük. 6.2.3.3.2 Nyílások A gázhordókon töltő- és ürítőnyílások, valamint a szintjelző, nyomásmérő vagy nyomáscsökkentő szerkezet csatlakoztatásához további nyílások is lehetnek. A biztonságos üzemeltetés érdekében a nyílások száma a lehető legkevesebb legyen. A gázhordók vizsgálónyílással is elláthatók, amelyet hatékony zárószerkezettel kell zárni. 6.2.3.3.3 Szerelvények

Source: https://magyarkozlony.hu/hivatalos-lapok/945632c814e61ccd58078b16a375f75379bcd27e/dokumentumok/1c7a9d1f95d97be00af195dd2cdb79c5644f2a7d/letoltes